Nacionalni univerzitet u Asunciónu

Nacionalni univerzitet u Asunciónu (španski: Universidad Nacional de Asunción, guarani: Mbo'ehaovusu Tetãgua Paraguaygua), skraćeno UNA, je državni univerzitet u Asunciónu i najstarija institucija visokog obrazovanja u Paragvaju. Diplomci ove institucije su imali značajnu ulogu u društvenom, političkom, umetničkom, kulturnom i naučnom životu ove južnoameričke zemlje. Njen latinski moto, "Vitam impendere vero", nosi značenje "posvetiti život traganju za istinom". Među osam javnih univerziteta u Paragvaju, UNA prima najmanje direktne finansijske podrške od Vlade ove zemlje dok u isto vreme provodi najviše studijskih programa, zapošljava najviše predavača i upisuje najviše studenata. Nacionalni univerzitet u Asunciónu je osnovan 24. septembra 1889. godine. UNA je bio jedina univerzitetska institucija u Paragvaju sve do 1960. godine, kada je osnovan Katolički univerzitet "Nuestra Señora de la Asunción". Zahvaljujući novom Ustavu iz 1992. godine, sastavljen je i usvojen i novi Statut univerziteta, zakon koji pomaže u osiguravanju određene univerzitetske autonomije čime je okončana praksa da rektora sve do 1999. godine direktno imenuje predsednik republike. Povezano Asunción Reference